Salariul minim: Majorările din pix ar putea face mai mult rău decât bine
Salariul minim pe economie a crescut într-un ritm foarte rapid în ultimii ani. Economiștii spun însă că majorările nu au în spate o bază reală. Asta deoarece creșterile au depășit cu mult productivitatea muncii, dar și avansul inflației. Practic, au fost majorări din pix, decise de politicieni pentru a câștiga capital electoral. Iar asta pune presiune pe firme și există riscul ca unele să se închidă.